CraftUnity.si

Pivo in burger fest
2023-05-27 11:00 - 2023-05-28 21:00 (Europe/Helsinki) | Pogačarjev trg, Pogačarjev trg, Ljubljana, 1000
Na Pogačarjev trg se v soboto in nedeljo, 27. in 28. maja 2023, vrača Pivo & Burger Fest, festival, ki na enem mestu predstavlja najplemenitejše burgerje naše dežele in najžlahtnejše hmeljne zvarke od blizu in daleč.
Zadnji vikend maja si torej rezervirajte za veličastno zabavo v družbi imenitnega para – piva in burgerja, ki jih bodo okronali z živahno glasbo in dobrim razpoloženjem.
Na Pogačarjevem trgu vas bodo slavnostno sprejemali v soboto od 11. do 23., v nedeljo pa od 11. do 21. ure.

Pivomanija
2023-09-02 14:00 - 22:00 (Europe/Helsinki) | Gregorčičeva ulica 28, SI- 5270 Ajdovščina, Slovenija, Gregorčičeva ulica 28, Ajdovščina, 5270
Dvignite kozarce in pridružite se praznovanju obletnice vseh obletnic – 10. let Pivomanije & Pivovarne Pelicon!

Skozi leta se je Pivomanija razvila v legendarno druženje pivskih navdušencev, in komaj čakajo, da izpeljejo najbolj noro praznovanje doslej. Označite si datum in se pripravite na pivsko pustolovščino, kot je še ni bilo!

BEER, BLUES and BBQ
2023-09-09 15:00 - 21:00 (Europe/Helsinki) | Točilnica LOO-BLAH-NAH, Cesta 24. junija 25, Ljubljana, 1000, Slovenia
Vsi vemo, da ni boljše kombinacije kot žar, pivo in dobra glasba. Zato v soboto, 9. septembra, od 15. ure dalje na velikem dvorišču Točilnice LOO-BLAH-NAH pripravljajo piknik s pravim ameriškim low & slow BBQ.

PIVOVARSKI TEČAJ | All-grain varjenje piva
2023-10-21 14:00 - 20:00 (Europe/Helsinki) | Pivovarna Loo-blah-nah, C. 24. Junija 25, Ljubljana, 1000, Slovenia
Pivovarski tečaj “All-grain varjenje piva”je trenutno edino izobraževanje v Sloveniji, ki ponuja celovit pregled varjenja piva z metodo “all-grain”. Ker izobraževanje poteka v živo, je mogoče na praktičnem primeru spoznati vse pomembne korake varjenja piva z izbrano metodo. Skozi tečaj bomo tako skupaj zvarili pivo, ob tem pa spoznali najbolj pogoste napake, uporabne trike ter nasvete za varjenje domačega piva. Tečaj je namenjen tako začetnikom kot tistim, ki si želijo svoje znanje še nadgraditi.
Najprej si bomo pogledali nekaj o opremi (enoposodni sistem, alternative, dodatna oprema) in sestavinah (voda, slad, hmelj, kvas) nato pa šli čez celoten postopek (izbira recepta, mletje slada, drozganje, spiranje oz. sparging, kuhanje in hmeljenje, dodatki, hlajenje, dodajanje kvasa, fermentacija, stekleničenje in kegiranje. Seznanili se bomo tudi z nasveti in primeri dobrih praks, si pogledali kako narediti svoj recept ter opozorili na najpogostejše napake domačih pivovarjev. Ogledali so bomo tudi pivovarno Loo-blah-nah in poizusili nekaj njihovih piv.
Del predavanja bo namenjen tudi vašim vprašanjem, kako izboljšati vaš proces ali obstoječi sistem. Če pa se v svet domačega pivovarstva podajate šele sedaj, vam bodo naši predavatelji z veseljem svetovali, kakšen sistem bi bil primeren za vas.
Vsi udeleženci so po tečaju vabljeni, da nadaljujejo pogovor ob kozarcu piva.
Prijavnina vključuje:

4-urni tečaj varjenja piva z metodo “all-grain”
vodeni ogled craft pivovarne Loo-blah-nah
degustacijo piv v tap room-u pivovarne Loo-blah-nah

Vsak udeleženec prejme tudi:

e-verzijo skripte s pomembnimi zapiski izobraževanja,
potrdilo o opravljenem tečaju,
“goodie bag”.

BrauBeviale 2022
2023-11-28 00:00 - 2023-11-30 23:59 (Europe/Paris) | Nuremberg sejmišče, Exhibition Centre, Nürnberg, 90471, Germany
Največji sejem s področja pivovarstva na svetu, ki vsakoletno poteka na nuremberškem sejmišču. Sejem, kjer več kot 1.000 razstavljalcev svoje storitve in produkte predstavlja na 85.000 kvadratnih metrih velikem sejmišču, letno obišče več kot 40.000 obiskovalcev.
Cena vstopnic za obiskovalce:

1-dnevna karta: 40 €
3-dnevna karta: 50 €
študentska vstopnica: 10 €
